### Beslutning

Anbefales.

### Sagsfremstilling

## Resume og sagens baggrund

I henhold til budgetaftalen 2022-2025 og hensigtserklæring H14 har administrationen lavet en undersøgelse af og et notat om at opgradere og asfaltere den eksisterende grusstiforbindelse i [adresse] (Bilag 1). I henhold til budgetaftalen 2023-2026 og uddybende bemærkninger i U31 er der et ønske om at etablere lokale kystsikringsforanstaltninger mod oversvømmelser. På investeringsoversigten for 2024 er der afsat et rådighedsbeløb på 5,16 mio. kr. til at kystsikre og asfaltere Jenny Jeppesen. Der søges om en anlægsbevilling på 1 mio. kr. til forundersøgelse.

## Indstillinger

Direktøren indstiller, at der gives en anlægsbevilling på 1 mio. kr. finansieret af
rådighedsbeløbet i 2024 til kystsikring og [adresse].

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Der skal igangsættes en forundersøgelse og projektering af [adresse]. Strækningsforløbet er vist i Bilag 1 og opdeles i delstræk 1 og 2. Administrationen vurderer, at forundersøgelsen vil vare hele 2024. Det skyldes, at området er beskyttet af flere natur- og Tejs Johansen, som kræver en grundig undersøgelse, der højst sandsynligt kan munde ud i en større undersøgelse i form af en miljøkonsekvensrapport (VVM). Administrationen anbefaler, at der indhentes tilbud via indbudt licitation i fjerde kvartal for at kvalificere de økonomiske omkostninger. Alternativt udarbejdes der detailprisoverslag med afsæt i de konkrete løsningsforslag.

Forundersøgelsen opdeles i to dele og kræver to forskellige rådgivningskompetencer:

*1. Forundersøgelse vedrørerede natur og miljøvurdering*

Administrationen har haft forhåndsdialog med en rådgiver, der arbejder med miljøvurderinger. Arbejdet er ret omfattende og kræver en længere myndighedsproces. Derfor vurderes det på nuværende tidspunkt at være urealistisk at anlægge cykelstien i 2024. Derudover må omkostninger til rådgivningshonorar forventes at ligge omkring 0,5 mio. kr. afhængigt af undersøgelsens omfang.

*2. Rådgivning og projektering*

I forbindelse med projekteringen kræves der en nærmere undersøgelse af terræn via opmåling, jordbundsforhold (herunder nedsivningsevne, miljø og blød bund), ledningsoplysninger med mere. Derudover kræves der nogle strategiske løsninger af cykelstiens opbygning og udformning grundet de store vandmængder i området.

Administrationen vil vurdere, i hvilket omfang rådgivningen skal hentes eksternt. Det er muligt, at mange delelementer kan løses internt, og at projekteringen bliver en opgave for en ekstern rådgiver. Omkostningerne til rådgivningshonorar ligger omkring 0,5 mio. kr. afhængigt af undersøgelsens omfang.

Tilbud indhentes i fjerde kvartal

På nuværende tidspunkt er det en kendsgerning, at rådgivningsydelser overgår de først antagne midler. Dertil kommer prisudvikling og mangel på naturressourcer siden 2020, som vil resultere i et større anlægsforbrug.

Administrationen har gjort sig strategiske og innovative overvejelser om genanvendelse, bæredygtighed og klima, som kan være pilotprojekt for fremmedrettede løsninger. Det vides endnu ikke, hvorvidt disse målsætninger kan eksekveres, og hvilke besparelser de kan give.

Det er derfor vigtigt at indhente tilbud enten i fjerde kvartal i 2024 eller første kvartal i 2025. Dermed giver det mulighed for at søge flere midler eller drøfte alternative løsninger, hvis rådighedsbeløbet ikke kan afdække. Alternativt udarbejdes der et detailprisoverslag med afsæt i de konkrete løsningsforslag.

## Økonomiske konsekvenser

Der er afsat et rådighedsbeløb på 5,16 mio. kr. til Kystsikring af Reersøsti.

Der søges om frigivelse af 1 mio.kr.

Det bemærkes, at restrådighedsbeløbet herefter udgør 4,16 mio. kr.

[adresse] bemærkninger er indarbejdet i sagen.